CELEX: 32017R1276
Language: sk
Date: 2017-07-14 00:00:00
Title: Vykonávacie nariadenie Komisie (EÚ) 2017/1276 zo 14. júla 2017, ktorým sa schvaľuje kyselina peroxyoctová získaná z tetraacetyletyléndiamínu a peruhličitanu sodného ako existujúca účinná látka na použitie v biocídnych výrobkoch typu 2, 3 a 4 (Text s významom pre EHP )

15.7.2017   
            
            
               SK
            
            
               Úradný vestník Európskej únie
            
            
               L 184/24
            
         VYKONÁVACIE NARIADENIE KOMISIE (EÚ) 2017/1276
   zo 14. júla 2017,
   ktorým sa schvaľuje kyselina peroxyoctová získaná z tetraacetyletyléndiamínu a peruhličitanu sodného ako existujúca účinná látka na použitie v biocídnych výrobkoch typu 2, 3 a 4
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:
   
               (1)
            
            
               Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú hodnotiť z hľadiska ich prípadného schválenia na používanie v biocídnych výrobkoch. Tento zoznam obsahuje aj kyselinu peroxyoctovú získanú z tetraacetyletyléndiamínu a peruhličitanu sodného.
            
         
               (2)
            
            
               Kyselina peroxyoctová získaná z tetraacetyletyléndiamínu a peruhličitanu sodného boli v súlade s článkom 16 ods. 2 smernice Európskeho parlamentu a Rady 98/8/ES (3) hodnotené z hľadiska použitia vo výrobkoch typu 2 (dezinfekčné prostriedky pre súkromnú oblasť a oblasť zdravia verejnosti a iné biocídne výrobky), výrobkoch typu 3 (biocídne výrobky veterinárnej hygieny) a výrobkoch typu 4 (dezinfekčné prostriedky pre oblasť potravy a krmiva) podľa prílohy V k uvedenej smernici, ktoré zodpovedajú výrobkom typu 2, 3 a 4 opísaným v prílohe V k nariadeniu (EÚ) č. 528/2012.
            
         
               (3)
            
            
               Ako hodnotiaci príslušný orgán bolo určené Fínsko, ktoré predložilo 16. januára 2013 hodnotiace správy spolu so svojimi odporúčaniami.
            
         
               (4)
            
            
               Výbor pre biocídne výrobky v súlade s článkom 7 ods. 2 delegovaného nariadenia (EÚ) č. 1062/2014 a s prihliadnutím na závery hodnotiaceho príslušného orgánu sformuloval 13. decembra 2016 stanoviská Európskej chemickej agentúry.
            
         
               (5)
            
            
               Na základe týchto stanovísk možno vychádzať z toho, že biocídne výrobky typu 2, 3 a 4 s obsahom kyseliny peroxyoctovej získanej z tetraacetyletyléndiamínu a peruhličitanu sodného vyhovujú požiadavkám článku 5 smernice 98/8/ES, pokiaľ sú splnené určité špecifikácie a podmienky súvisiace s ich použitím.
            
         
               (6)
            
            
               Preto je vhodné schváliť kyselinu peroxyoctovú získanú z tetraacetyletyléndiamínu a peruhličitanu sodného na používanie v biocídnych výrobkoch typu 2, 3 a 4 s výhradou splnenia určitých špecifikácií a podmienok.
            
         
               (7)
            
            
               Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,
            
         PRIJALA TOTO NARIADENIE:
   Článok 1
   Kyselina peroxyoctová získaná z tetraacetyletyléndiamínu a peruhličitanu sodného sa schvaľuje ako účinná látka na použitie v biocídnych výrobkoch typu 2, 3 a 4, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. júla 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 167, 27.6.2012, s. 1.
   
      (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (EÚ) (Ú. v. EÚ L 294, 10.10.2014, s. 1).
   
      (3)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).
   
      PRÍLOHA
      
                  Bežný názov
               
               
                  Názov IUPAC
                  Identifikačné čísla
               
               
                  Minimálny stupeň čistoty účinnej látky (1)
                  
               
               
                  Dátum schválenia
               
               
                  Dátum skončenia platnosti schválenia
               
               
                  Typ výrobku
               
               
                  Osobitné podmienky
               
            
                  Kyselina peroxyoctová získaná z tetraacetyletyléndiamínu a peruhličitanu sodného
               
               
                  Názov IUPAC
                  kyselina peroxyoctová
                  EC č.: 201-186-8
                  CAS č.: 79-21-0
                  Prekurzory:
                  
                               
                           
                           
                              Názov IUPAC N,N′-etylénbis(N-acetylacetamid)
                              EC č.: 234-123-8
                              CAS č.: 10543-57-4
                           
                        
                               
                           
                           
                              Názov IUPAC peruhličitan sodný
                              EC č.: 239-707-6
                              CAS č.: 15630-89-4
                           
                        
               
                  Špecifikácia kyseliny peroxyoctovej získanej in situ z prekurzorov tetraacetyletyléndiamínu a peruhličitanu sodného.
                  Minimálny stupeň čistoty tetraacetyletyléndiamínu je 99,0 % a minimálny stupeň čistoty peruhličitanu sodného je 85,1 %.
               
               
                  1. január 2019
               
               
                  31. december 2028
               
               
                  2
               
               
                  Autorizácie biocídnych výrobkov podliehajú splneniu týchto podmienok:
                  
                              1.
                           
                           
                              V rámci hodnotenia výrobku sa musí venovať osobitná pozornosť expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.
                           
                        
                              2.
                           
                           
                              Vzhľadom na riziká zistené v prípade hodnotených použití sa v rámci hodnotenia výrobku musí venovať osobitná pozornosť:
                              
                                          a)
                                       
                                       
                                          priemyselným a profesionálnym používateľom;
                                       
                                    
                                          b)
                                       
                                       
                                          povrchovej vode v prípade výrobkov používaných v domácnostiach na dezinfekciu bielizne pranej v uzavretých práčkach.
                                       
                                    
                        
            
                  3
               
               
                  Autorizácie biocídnych výrobkov podliehajú splneniu týchto podmienok:
                  
                              1.
                           
                           
                              V rámci hodnotenia výrobku sa musí venovať osobitná pozornosť expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.
                           
                        
                              2.
                           
                           
                              Vzhľadom na riziká zistené v prípade hodnotených použití sa v rámci hodnotenia výrobku musí venovať osobitná pozornosť priemyselným a profesionálnym používateľom.
                           
                        
            
                  4
               
               
                  Autorizácie biocídnych výrobkov podliehajú splneniu týchto podmienok:
                  
                              1.
                           
                           
                              V rámci hodnotenia výrobku sa musí venovať osobitná pozornosť expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.
                           
                        
                              2.
                           
                           
                              Vzhľadom na riziká zistené v prípade hodnotených použití sa v rámci hodnotenia výrobku musí venovať osobitná pozornosť priemyselným a profesionálnym používateľom.
                           
                        
            
         (1)  Čistota uvedená v tomto stĺpci predstavuje minimálny stupeň čistoty hodnotenej účinnej látky. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická ekvivalencia s hodnotenou účinnou látkou.